“Yuzma-yuz uchrashuvlar har doim foydali”. Bayden va Putinning Jenevadagi to‘rt soatlik uchrashuvi — suratlarda

Jo Bayden va Vladimir Putinning davlat rahbarlari maqomidagi birinchi uchrashuvi Jenevada bo‘lib o‘tdi. Muzokaralar taxminan to‘rt soat davom etdi. “RBK” AQSh va Rossiya prezidentlarining uchrashuvi qanday o‘tgani haqida fotoreportaj tayyorladi.

 Uchrashuv Jenevaning La Grange villasida bo‘lib o‘tdi.

 Villa atrofida xavfsizlik choralari kuchaytirilgan. Shveysariya hukumati mamlakatning boshqa hududlaridan 900 nafar politsiyachi va 1000 nafar harbiy xizmatchini Jenevaga jo‘natgan.

 Villa joylashgan bog‘ atrofida bir necha kilometrlik panjara o‘rnatilgan. Shveysariya OAVlari ta’kidlashicha, bu vazifa oson bo‘lmagan, chunki Jenevaning o‘zida bunday to‘siqlar yetarli emas, shuning uchun ularni mamlakatning boshqa shaharlaridan olib kelishga to‘g‘ri kelgan.

 Jo Bayden Jenevaga sammitdan bir kun oldin, 15-iyun kuni Bryusseldan uchib keldi. Uning Yevropadagi mazkur safari prezidentlik lavozimga kirishganidan beri birinchi xorijiy safaridir.
 Fotoreportaj: Jeneva Putin va Bayden sammitiga tayyorgarlik ko‘rmoqda. Bayden Jenevaga yetib keldi

 Vladimir Putin sammitga muzokaralar o‘tkaziladigan kuni keldi. Uning samolyoti Jenevaga uchrashuvdan bir soat oldin qo‘ndi.

 Putin va Baydenning sammiti Jenevadagi La Grange villasida bo‘lib o‘tadi, Putin sammitga o‘sha kunning o‘zida jo‘nab ketadi (foto va video)

 La Grange villasiga Bayden rossiyalik hamkasbidan chorak soat keyin kirib keldi.

 Villaning ayvonida Putin va Baydenni Shveysariya prezidenti Gi Parmelen kutib oldi (markazda).

 Rossiya va AQSh rahbarlari qo‘l berib salomlashdi.

 Putin Baydenga uchrashuv o‘tkazish tashabbusi uchun minnatdorchilik bildirdi.

 Markazda chapdan o‘ngga: Vladimir Putin va Gi Parmelen.

 Bayden yuzma-yuz uchrashuvlar har doim foydali ekanini aytdi.
Uchrashuvda Jo Bayden Vladimir Putinga Amerika bizonining billur haykalchasi va aviator ko‘zoynaklarini sovg‘a qildi. Oq uy vakilining so‘zlariga ko‘ra, sovg‘a qilingan haykalchani Amerikaning Steuben Glass badiiy shisha ishlab chiqaruvchisi tayyorlagan. Ko‘zoynaklar esa AQSh harbiylari uchun quyoshdan himoyalovchi aviator ko‘zoynaklarini ishlab chiqarish bo‘yicha bosh pudratchi Randolph kompaniyasiga buyurtma qilib yasatilgan.
O‘z navbatida, Putin Baydenga Rossiya milliy hunarmandchilik naqshlari bilan bezatilgan “Moskva” yozuv to‘plamini sovg‘a qildi.

 Muzokaralar villaning Jenevadagi eng sara kitoblar bilan to‘ldirilgan kutubxonasida boshlandi.

 Rossiya tashqi ishlar vaziri Sergey Lavrov (markazda).

 Dastlab muzokaralar tor doirada bo‘lib o‘tdi, unda prezidentlar bilan birga Lavrov va uning amerikalik hamkasbi Entoni Blinken ham qatnashdi.
 Putin va Baydenning tor doiradagi muzokaralari ikki soat davom etdi

 Bu Putin va Baydenning prezident sifatidagi birinchi uchrashuvi. Ilgari ular 2011-yilda uchrashgan, o‘shanda Putin bosh vazir, Bayden esa Barak Obamaning vitse-prezidenti edi.

 Ikkinchi bosqichda muzokaralar kengaytirilgan tarkibda davom etdi. Amerika delegatsiyasi a’zolari, chapdan o‘ngga: AQShning Rossiyadagi elchisi Jon Sallivan, davlat kotibi Entoni Blinken, Jo Bayden, prezidentning milliy xavfsizlik bo‘yicha maslahatchisi Jeyk Sallivan, davlat kotibining siyosiy masalalar bo‘yicha o‘rinbosari Viktoriya Nuland, Milliy xavfsizlik kengashining Rossiya va Markaziy Osiyo bo‘yicha rahbari Erik Grin.
Rossiya delegatsiyasi a’zolari, o‘ngdan chapga: bosh shtab boshlig‘i Valeriy Gerasimov, prezidentning yordamchisi Yuriy Ushakov, Vladimir Putin, tashqi ishlar vaziri Sergey Lavrov, prezident matbuot kotibi Dmitriy Peskov, Rossiyaning AQShdagi elchisi Anatoliy Antonov.

 Muzokaralardan so‘ng birinchi bo‘lib Vladimir Putin matbuot anjumani o‘tkazdi

 Rossiya prezidentining so‘zlariga ko‘ra, muzokaralar paytida hech qanday dushmanlik kayfiyati bo‘lmagan, mamlakatlar o‘rtasidagi munosabatlarda ko‘plab masalalar yig‘ilib qolgan, ammo ikkala tomon ham yechim izlashga qat’iy qaror qilgan.

 Vladimir Putin aeroportga yo‘l olganidan keyin Jo Baydenning matbuot anjumani boshlandi. Amerika prezidentining so‘zlariga ko‘ra, uchrashuv natijalari olti oy ichida aniq bo‘ladi, shu vaqt ichida tomonlar tegishli qarorlarni qabul qilishi yoki qilmasligi ma’lum bo‘ladi.